คุณค่ะถ้าเราหัวใจสั่นอยู่บ่อยๆเกิดจากอะไรค่ะ
สวัสดีค่ะ ใจสั่น เป็นอาการที่รู้สึกว่าหัวใจเต้นไม่เป็นปกติ โดยอาจเป็นการเต้นเร็วกว่าปกติ (มากกว่า 100 ครั้งต่อนาที) หรือเต้นไม่เป็นจังหวะก็ได้ เช่น เร็วๆ ช้าๆ หรือมีการขาดหายไปบางช่วง เป็นต้นส่วนสาเหตุที่ทำให้หัวใจเต้นเร็วกว่าปกติ หรือเต้นผิดจังหวะ มีมากมาย เช่น- โรคของหัวใจ เช่น โรคหลอดเลือดหัวใจตีบ โรคหัวใจพิการแต่กำเนิด ลิ้นหัวใจรั่ว ผนังหัวใจหนาผิดปกติ หัวใจวาย- การเป็นโรคเบาหวาน ไขมันในเลือดสูง ความดันโลหิตสูง เป็นปัจจัยเสี่ยงของโรคหลอดเลือดหัวใจอุดตัน ซึ่งมีผลต่อการเต้นของหัวใจตามมา- ฮอร์โมนไทรอยด์ทำงานผิดปกติ ทั้งชนิดไทรอยด์เป็นพิษ และฮอร์โมนไทรอยด์ต่ำ- การมีไข้- ร่างกายขาดน้ำ มีการสูญเสียเลือดมาก- น้ำตาลในเลือดต่ำ- โลหิตจาง- เกลือแร่ในเลือดไม่สมดุล- การดื่มแอลกอฮอล์ หรือ ดื่มเครื่องดื่มที่มีคาเฟอีนต่างๆ- การใช้ยาบางชนิด เช่น ยาแก้หวัด ยาแก้ไอ ยารักษาอาการหอบหืด ยาปฏิชีวนะ ยารักษาอาการซึมเศร้า ยารักษาความดันโลหิตสูง เป็นต้น- การใช้สารเสพติด- การมีความเครียดและวิตกกังวล พักผ่อนไม่เพียงพอ นอนไม่หลับแนะนำให้ลองจับชีพจรบริเวณข้อมือดู แล้วนับดูว่าใน 1 นาที หัวใจเต้นกี่ครั้ง โดยควรจับในขณะที่นั่งพักแล้ว หากนับได้เกิน 100 ครั้งต่อนาที หรือรู้สึกชีพจรเต้นไม่เป็นจังหวะ เดี๋ยวช้าเดี๋ยวเร็ว รวมถึงมีอาการต่างๆ เช่น วิงเวียน หน้ามืด คล้ายจะเป็นลม เหงื่อออกมาก หายใจหอบ เจ็บหน้าอก เป็นต้น ก็ควรไปพบแพทย์อายุรกรรมเพื่อตรวจค่ะ